CELEX: C2004/239/43
Language: fi
Date: 2004-09-25 00:00:00
Title: Yhteisöjen ensimmäisen oikeusasteen tuomioistuimen tuomio, 15 päivänä heinäkuuta 2004, asiassa T-384/02, Fernando Valenzuela Marzo vastaan Euroopan yhteisöjen komissio (Henkilöstö — Palkkaus — Asettautumiskorvaus — Henkilöstösääntöjen VII liitteessä olevan 9 artiklan 3 kohta — Yhden vuoden määräaika)

25.9.2004   
            
            
               FI
            
            
               Euroopan unionin virallinen lehti
            
            
               C 239/21
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   15 päivänä heinäkuuta 2004,
   asiassa T-384/02, Fernando Valenzuela Marzo vastaan Euroopan yhteisöjen komissio (1)
   
   (Henkilöstö - Palkkaus - Asettautumiskorvaus - Henkilöstösääntöjen VII liitteessä olevan 9 artiklan 3 kohta - Yhden vuoden määräaika)
   (2004/C 239/43)
   Oikeudenkäyntikieli: ranska
   Asiassa T-384/02, Fernando Valenzuela Marzo, Euroopan yhteisöjen komission virkamies, kotipaikka Bryssel (Belgia), edustajanaan asianajaja M.-A. Lucas, vastaan Euroopan yhteisöjen komissio (asiamiehinään J. Curral ja V. Joris, prosessisosoite Luxemburgissa), jossa kantaja vaatii yhtäältä komission 16.11.2001 ja 13.2.2002 tekemien niiden päätösten kumoamista, joilla kantajalta on evätty asettautumiskorvauksen jälkimmäinen puolikas sillä perusteella, että hänen perheensä ei asettautunut asemapaikkaan henkilöstösääntöjen mukaisessa yhden vuoden määräajassa virkaan astumisen jälkeen, ja toisaalta komission velvoittamista maksamaan kantajalle asettautumiskorvauksen jälkimmäinen puolikas, johon lisätään 8 prosentin vuotuinen korko, ensimmäisen oikeusasteen tuomioistuin (kolmas jaosto), toimien kokoonpanossa: jaoston puheenjohtaja M. Azizi sekä tuomarit M. Jaeger ja F. Dehousse, kirjaaja: hallintovirkamies J. Palacio González, on 15.7.2004 antanut tuomion, jonka tuomiolauselma on seuraava:
   
               1)
            
            
               Kanne hylätään.
            
         
               2)
            
            
               Kumpikin asianosainen vastaa omista oikeudenkäyntikuluistaan.
            
         
      (1)  EUVL C 55, 8.3.2003.